אחרי השיר "Toy", והשירים שבאו אחריו – "Bassa Sababa", "Nana Banana"' ממשיכה זוכת האירוויזיון בשנת 2018 נטע ברזילי להדהים והפעם היא משחררת שיר וקליפ הנוגע היישר באחת מהבעיות הכי קשות של התרבות האמריקאית – המזון המהיר, הג'אנק פוד כסימבול לתרבות האינסטנט או יותר נכון לתת התרבות והמסלול המהיר לקריסת האימפריה הכי גדולה במערב.
כך מספרת נטע ברזילי על הרעיון לשיר החדש ומהיכן היא שאבה את ההשראה – "בצעירותי נהגתי לצפות באובססיביות בתוכנית האירוח "Ricki Lake Show" והוקסמתי מכל הדמויות הצבעוניות שהתארחו בה, זו הייתה עבורי הצצה לתרבות האמריקאית האולטימטיבית גם במיטבה וגם בפניה הגרועות ביותר. למעשה כמו האורחים של ריקי, כולנו מחפשים הדרכה, פתרונות מהירים ופריצות חיים שישמחו אותנו וישכיחו את העצבות. מעיל חדש, אף חדש, ארוחה מאושרת או הפחתת צלוליטיס…בשיר החדש "Ricki Lake" כמו גם הדמות, אתה מקשיב לתחושות הבטן שלך ולא לחוקי החברה, אתה למעשה רוקד על הצלילים שאתה קובע. המושג Ricki Lake בשבילי היה תמיד התובנה איך לא מתאים להיות האהובה של אמריקה, והשיר בלוויית הוידאו קליפ הם בעצם המחווה הנדושה שלי…"